बच्चों ने वनभोज का उठाया आनंद
नोवामुंडी| कोटगढस्थित सीताराम रूंगटा सरस्वती शिशु विद्या मंदिर के छात्र -छात्राओं ने बुधवार को दूधबिला के जलाशय के पास वनभोज का आयोजन किया। मौके पर पूर्व सरपंच बुधराम राय और पूर्व उप मुखिया हेमंत दास मुख्य अतिथि के रुप उपस्थित थे। हेडमास्टर एसएल लामा ने अतिथियों का स्वागत किया और शिशु मंदिर स्कूल की भावी योजना से अवगत कराया। इस दौरान बच्चों शिक्षकों ने अतिथियों के साथ जमकर ठुमके लगाए। वनभोज में बच्चों ने लजीज व्यंजन का जमकर आनंद उठाया। इस अवसर पर नंदलाल चौहान, सनातन गोप,संध्या रानी प्रधान,यशोदा नायक, सविता नायक, लालमोहन नायक, अरूण प्रधान, गोपाल कृष्ण प्रधान के अलावा काफी संख्या में स्कूली बच्चें मौजूद थे।
hin_Deva hin_Deva